**คำอธิบายรายวิชา**

กลุ่มสาระการเรียนรู้สังคมศึกษา ศาสนา และวัฒนธรรม ชั้นมัธยมศึกษาปีที่ 4

รหัสวิชา ส30108 รายวิชาประวัติศาสตร์ 2

จำนวน 0.5 หน่วยกิต เวลา 20 ชั่วโมง

**สาระที่ 4 ประวัติศาสตร์**

**มาตรฐาน ส 4.3** เข้าใจความเป็นมาของชาติไทย วัฒนธรรม ภูมิปัญญาไทย มีความรัก ความภูมิใจ และธำรงความเป็นไทย

**ตัวชี้วัด**

**ส 4.3 ม.4–6/1** วิเคราะห์ประเด็นสำคัญของประวัติศาสตร์ไทย

**ส 4.3 ม.4–6/2** วิเคราะห์ความสำคัญของสถาบันพระมหากษัตริย์ต่อชาติไทย

**ส 4.3 ม.4–6/3** วิเคราะห์ปัจจัยที่ส่งเสริมการสร้างสรรค์ภูมิปัญญาไทยและวัฒนธรรมไทย ซึ่งมีผลต่อสังคมไทยในยุคปัจจุบัน

**ส 4.3 ม.4–6/4** วิเคราะห์ผลงานของบุคคลสำคัญทั้งชาวไทยและต่างประเทศที่มีส่วนสร้างสรรค์วัฒนธรรม

ไทยและประวัติศาสตร์ไทย

**ส 4.3 ม.4–6/5** วางแผนกำหนดแนวทางและการมีส่วนร่วมการอนุรักษ์ภูมิปัญญาไทยและวัฒนธรรมไทย

**คำอธิบายสาระการเรียนรู้**

ศึกษา วิเคราะห์ ประเด็นสำคัญทางประวัติศาสตร์ อิทธิพลที่มีต่อสังคมไทย/ปัจจัยที่มีผลต่อการสถาปนาอาณาจักรไทยในช่วงอาณาจักรธนบุรีจนถึงการเปลี่ยนแปลงการปกครอง ความสำคัญของสถาบันพระมหากษัตริย์ต่อชาติไทย บทบาทของสถาบันพระมหากษัตริย์ในการพัฒนาชาติไทยในด้านต่าง ๆ สาเหตุและผลของการปฏิรูปการปกครองบ้านเมืองสมัยรัชกาลที่4-5 แนวคิดประชาธิปไตยตั้งแต่สมัยรัชกาลที่5 จนถึงการเปลี่ยนแปลงการปกครองพ.ศ.2475 ผลงานของบุคคลสำคัญทั้งชาวไทยและต่างประเทศที่มีส่วนสร้างสรรค์วัฒนธรรมไทยและประวัติศาสตร์ไทย

โดยใช้วิธีการทางประวัติศาสตร์ กระบวนการคิด กระบวนการสืบค้นข้อมูล กระบวนการปฏิบัติ กระบวนการทางสังคม กระบวนการเผชิญสถานการณ์ กระบวนการแก้ปัญหา กระบวนการกลุ่ม

เพื่อให้เกิดความรู้ความเข้าใจตระหนักในความสำคัญของการเปลี่ยนแปลงทางประวัติศาสตร์ ซึ่งมีผลกระทบต่อสังคมไทย เกิดความรักความภาคภูมิใจและธำรงความเป็นไทย มีคุณลักษณะที่พึงประสงค์ในด้านรักชาติ ศาสน์ กษัตริย์ ซื่อสัตย์สุจริต มีวินัย ใฝ่เรียนรู้ รักความเป็นไทย มุ่งมั่นในการทำงาน มีจิตสำนึกต่อโลก การอนุรักษ์ และการพัฒนา ยึดมั่นในสัจธรรม มีความวิริยะ อุตสาหะ รับผิดชอบต่อสังคม นำไปสู่การเป็นผู้นำที่ดีสู่สังคม